
 "మదన్! ప్రసూన శీలవతిగా వుండీ బిడ్డని ఎలా కన్నది? సుందరబాబు జీవకణాలు యాక్టివ్ గా లేవని డాక్టర్ల రిపోర్ట్ తప్పా?" అడిగింది కీర్తి. "లేదు. డాక్టర్ల రిపోర్ట్ చాలా కరెక్ట్." కీర్తి ఆలోచనలో పడింది. "ఇలా అసంపూర్తిగా కథ చెప్పడం దారుణం మదన్" అంది కొంతసేపయ్యాక. "కథ అసంపూర్తిగా ముగిసివుంటే దామూకూడా అలానే ఫీలైవుండాలి. కానీ కథ అంతవరకే ననిపించింది అతనికి. ఆమేరకే అతను ఆ కథను జీర్ణించుకున్నాడు. ఈ కథకూ అన్ని కథల్లాగే, రెండో కొస మెరుపు వుంది. అది మాత్రం చెప్పడం లేదు." అన్నాను. ఇక మాట్లాడడానికి ఏమీ లేనట్టు కీర్తి లోపలికి వెళ్ళిపోయింది. ఆ వెళ్ళడాన్ని చూస్తేనే ఇక ఈ రోజు రాదని అర్థమైపోయింది. అందుకనే ఇక వెయిట్ చేయడం దండుగనిపించి నా పోర్షన్ లో దూరి దుప్పటి కప్పుకున్నాను. టైమ రెండు అయి వుంటుంది. గాలి మరింత చల్లగా తగుల్తోంది. చీకటి ఘనీభవించి, అలాగే నిలిచిపోయినట్టుంది. నల్లరేగడి భూముల్లోంచి మొలుచుకొస్తున్న వెలుగు విత్తనాల్లా అక్కడక్కడా దీపాలు. నాకు నిద్ర రావడం లేదు. ఇక మిగిలింది ఒక్క రోజే. ఈ రాత్రి సక్సెస్ కావాలన్న పట్టుదల హెచ్చింది నాలో. రాత్రికి ఏం కథ చెప్పాలోననే ఆలోచన అప్పటినుంచే ప్రారంభమైంది. ఏ నాలుగింటికో కళ్ళు మూశాను. నేను లేచేసరికి బాగా పొద్దెక్కింది. బయట వరండాలోకి వచ్చాను. కీర్తి ఇంకా నిద్రలేచినట్టు లేదు. ఎలాంటి అలికిడీ లేదు లోపల నుంచి. ఆమె త్వరగా లేవకపోవడమే మంచిదనిపించింది. ఈ లోగా నేనో పని చేయాలి. కుర్చీలో కూర్చున్నాను. ఈ రాత్రయినా నేను విజయం సాధించాలనే తపన నాలో. కాఫీ తాగి, సిగరెట్ వెలిగించాలనిపించింది. దామూ కోసం కళ్ళు గాలిస్తున్నాయి. గెస్ట్ హౌస్ లో నుంచి వస్తూ కనబడ్డాడు దాము. తనూ మా కాటేజ్ కే వస్తున్నట్టున్నాడు. నన్ను చూసి పలకరింపుగా నవ్వాడు దాము. "రారా! నీ కోసమే చూస్తున్నాను. కాఫీ పడక జీవుడు యాగీ చేస్తున్నాడు" అన్నాను. "మీ కోసం ఇప్పటికి రెండుసార్లు వచ్చాను. మీరు నిద్రలేవలేదు. ఇక్కడే వుండడం ఎందుకని గెస్ట్ హౌస్ కి వెళ్ళాను. ఓ పదికాఫీలు అమ్మి ఇటొచ్చాను" అన్నాడు దాము. ఈ ఆరు రోజుల్లో దామూ నాకు మరింత క్లోజ్ అయ్యాడు. "అమ్మగారు నిద్ర లేచారా?" ప్రశ్నించాడు నాకు కాఫీ అందిస్తూ. "ఇంకా లేవనట్టుంది" అని కాఫీ సిప్ చేయడం ప్రారంభించాను. నేనూ, దామూ మాటల్లో పడ్డాం. నేను మరో కాఫీ తాగుతున్నప్పుడు కీర్తి లేచివచ్చింది. నాకు గుడ్ మార్నింగ్ చెప్పి కుర్చీలో కూర్చుంది. దామూ ఆమెకు కాఫీ అందించాడు. "చాలా సేపైందా నిద్రలేచి?" అడిగింది కీర్తి నన్ను. "జస్ట్ అరగంట క్రితం లేచాను. ఇది రెండో కాఫీ." "ఈ రోజు ఎక్కడికి ప్రోగ్రామ్?" "అది నువ్వే నిర్ణయించాలి" అన్నాను. "గోగర్భ డ్యామ కి వెళదామా?" "ఓ.కే." దామూ డబ్బు తీసుకుని వెళ్ళిపోయాడు. ఇద్దరం ముఖాలు కడిగి, స్నానాలు ముగించి బయల్దేరేసరికి పన్నెండయింది. గోగర్భ డ్యామ్ కి వెళ్ళాం. పెద్దగా జనం లేరక్కడ. కొంతసేపు అక్కడ గడిపి, తిరుగు ప్రయాణంలో మధ్యలో నున్న ఒక దేవాలయం దగ్గర ఆగాము. అక్కడ దేవుడ్ని దర్శించుకుని, కొబ్బరికాయ కొట్టింది కీర్తి. ఆలస్యమైపోతూ వుందని టాక్సీ కుర్రాడు అరవడంతో ఇద్దరం వచ్చి టాక్సీలో కూర్చున్నాం. తిరుమలకు వచ్చేసరికి నాలుగైంది. నేరుగా కాటేజ్ కి వచ్చాం. ఇక ఎక్కడికీ వెళ్ళడం ఇష్టంలేక కాటేజ్ లోనే వుండిపోయాం.  పొద్దుపోయే కొద్దీ నాలో ఆరాటం ఎక్కువైంది. ఈ చివరి రాత్రి అయినా నేననుకున్నది సాధిస్తానా అనే శంక నాలో. ఈ రోజు మాత్రం మంచి హారర్ కథ చెప్పాలని నిర్ణయించుకున్నాను. కీర్తి గుండె నీరులా మారి, శరీరం భయంతో గడ్డకట్టుకుపోయే కథ చెప్పాలనుకున్నాను. అప్పుడె నేను సక్సెస్. ఏడు గంటల కల్లా భోజనాలు ముగించుకుని వచ్చాం. ఆ కబుర్లూ ఈ కబుర్లు రాత్రి పదైంది. "నీ కథకు టైమ్ అయింది. ప్రారంభించు" అంది కీర్తి ఠక్కున. "చివరి రోజు కదా. సక్సెస్ అవుతావేమో ప్రయత్నించు" అంది తనే మళ్ళీ. రెట్టించిన ఉత్సాహంతో కథ ప్రారంభించాను. అతను ఆ వూర్లో ప్రవేశించే నాటికి ఒంటిమీద పద్దెనిమిదేళ్ళవయసూ, ముఖంలో బోలెడంత అమాయకత్వమూ తప్ప మరేం లేవు. అఫ్ కోర్స్ ఆ వయసును దాచేందుకు హాఫ్ ట్రౌజర్, బనీను వున్నాయనుకో. అతను వూర్లో అడుగు పెట్టాడో లేదో కుక్కలు అదేదో విపరీతం జరిగిపోయినట్టు గొంతులు పగిలేలా మొరగడం ప్రారంభించాయి. దాదాపు పది కుక్కలు చుట్టూ చేరి, మోరలెత్తి అరుస్తున్నా అతను చలించకుండా నడుస్తున్నాడు. వీధిలో పోయే జనం, ఇళ్ళల్లో వున్న జనం అతనివైపు చిత్రంగా చూస్తున్నారు. అతని కళ్ళు ఎర్రటి షేడ్ తో కుంకుమ ముద్దల్లా వున్నాయి. అతని ముక్క కొనదేలి వుంది. పెదవులు నల్లగా ఒత్తుగా వున్నాయి. నుదురు విశాలంగా వుండడంవల్ల వెంట్రుకలు వెనక్కు వెళ్ళినట్టు కనిపిస్తున్నాయి. బుగ్గలు నున్నగా, నల్లటి ఇసుక దిబ్బల్లా వున్నాయి. ఛాతీమీది వెంట్రుకలు ఇంకా లేతగానే వున్నాయి. నూనూగు మీసాలు అతని వయసును మరో రెండేళ్ళు తగ్గిస్తున్నాయి. అతను ఒక కోణంలో అందంగానూ, మరో కోణంలో వికారంగానూ కనిపిస్తాడు. అందానికీ, వికారానికీ మధ్య వున్న తేడా అంత తక్కువా అనిపిస్తుంది ఎవరికైనా అతన్ని చూస్తే. అతను ట్రౌజర్ వేసుకోవడం కాస్త ఎబ్బెట్టుగాను వుంది. వీధిలో అతను వెళుతుంటే ఎవరో కొత్తవ్యక్తి అని అందరూ అతన్ని వింతగా చూశారు. కొందరు దయతలచి కుక్కల్ని తరిమినా, అవి వెళ్ళడం లేదు. అతను అటూ, ఇటూ చూడకుండా నేరుగా గుడి దగ్గరకు వెళ్ళాడు. వీధి అక్కడ ముగుస్తుంది. ఆ పక్క పొలాలున్నాయి.

 "madan! prasuuna sheelavatigaa vundi biddani ela kannadi? sundarabaabu jeevakanaalu active gaa levani doctorla report tappa?" adigindi keerti. "ledu. doctorla report chala correct." keerti aalochanalo padindi. "ilaa asampuurtigaa katha cheppadam daarunam madan" andi kontasepayyaka. "katha asampuurtigaa mugisivunte damukuda alaane pheelaivundaali. cony katha antavarake nanipinchindi ataniki. aamerake atanu aa kathanu jeerninchukunnadu. ee kathakuu anni kathallaage, rendo kosa merupu vundi. adhi maatram cheppadam ledu." annaanu. ika matladadaniki emi lenattu keerti lopaliki vellipoyindi. aa velladaanni chustene ika ee roju raadani ardhamaipoyindi. andukane ika veyit cheyadam danduganipinchi naa porsion loo doori duppati kappukunnanu. taima rendu ayi vuntundi. gaali marinta challaga tagultondi. cheekati ghaneebhavinchi, alaage nilichipoyinattundi. nallaregadi bhoomullonchi moluchukostunna velugu vittanalla akkadakkada deepaalu. naaku nidra ravadam ledu. ika migilindi okka roje. ee raatri suxes kaavaalanna pattudala hecchindi naalo. raatriki yem katha cheppalonane aalochana appatinunche praarambhamaindi. e nalugintiko kallu muusaanu. nenu lechesariki baga poddekkindi. bayata varandaaloki vachanu. keerti inka nidralechinattu ledu. elanti alikidi ledu lopala nunchi. aame twaragaa levakapovadame manchidanipinchindi. ee loga neno pani cheyali. kurcheelo kuurchunnaanu. ee ratrayina nenu vijayam saadhinchaalane tapana naalo. coffy taagi, sigaret veliginchaalanipinchinda. daamuu kosam kallu gaalistunnaayi. gest hous loo nunchi vastuu kanabaddadu daamu. tanuu maa catage kee vastunnattunnadu. nannu chusi palakarimpugaa navvaadu daamu. "rara! nee kosame chustunnanu. coffy padaka jeevudu yagi chestunnadu" annaanu. "mee kosam ippatiki rendusaarlu vachanu. meeru nidralevaledu. ikkade vundadam endukani gest hous ki vellaanu. oo padikaafeelu ammi itochaanu" annadu daamu. ee aaru rojullo daamuu naaku marinta close ayyadu. "ammagaaru nidra lechara?" prasninchaadu naaku coffy andistuu. "inka levanattundi" ani coffy sip cheyadam praarambhinchaanu. nenuu, daamuu maatallo paddam. nenu maro coffy taagutunnappudu keerti lechivachindi. naaku gud marning cheppi kurcheelo koorchundi. daamuu aameku coffy andinchaadu. "chala sepainda nidralechi?" adigindi keerti nannu. "just araganta kritam lechaanu. idhi rendo coffy." "ee roju ekkadiki program?" "adhi nuvve nirnayinchaali" annaanu. "gogarbha dyama ki veladama?" "oo.kee." daamuu dabbu teesukuni vellipoyaadu. iddaram mukhalu kadigi, snaanaalu muginchi bayalderesariki pannendayindi. gogarbha dyam ki vellaam. peddagaa janam lerakkada. kontasepu akkada gadipi, tirugu prayaanamlo madhyalo nunna oka devalayam daggara aagaamu. akkada devudni darsinchukuni, kobbarikaya kottindi keerti. aalasyamaipotuu vundani taxi kurradu aravadamtho iddaram vachi taxilo kurchunnam. tirumalaku vachesariki naalugaindi. nerugaa catage ki vacham. ika ekkadiki velladam ishtamleka catage lone vundipoyam.  poddupoye koddi naalo aaraatam ekkuvaindi. ee chivari raatri aina nenanukunnadi saadhistaanaa ane sanka naalo. ee roju maatram manchi harar katha cheppaalani nirnayinchukunnaanu. keerti gunde neerula maari, sareeram bhayamto gaddakattukupoye katha cheppaalanukunnaanu. appude nenu suxes. edu gantala kalla bhojanaalu muginchukuni vacham. aa kaburluu ee kaburlu raatri padaindi. "nee kathaku time ayindi. praarambhinchu" andi keerti takkuna. "chivari roju kada. suxes avtavemo prayatninchu" andi tane mallee. rettinchina utsaahamto katha praarambhinchaanu. atanu aa voorlo pravesinche naatiki ontimeeda paddenimidellavayasu, mukhamlo boledanta amaayakatvamuu tappa marem levu. afh cors aa vayasunu dachenduku haf trouser, baneenu vunnayanuko. atanu voorlo adugu pettado ledho kukkalu adedo vipareetam jarigipoyinattu gontulu pagilela moragadam praarambhinchaayi. daadaapu padi kukkalu chuttu cheri, moraletti arustunna atanu chalinchakunda nadustunnadu. veedhilo poye janam, illallo vunna janam atanivaipu chitramgaa chustunnaru. athani kallu errati shade thoo kunkuma muddallah vunnayi. athani mukka konadeli vundi. pedavulu nallagaa ottugaa vunnayi. nuduru visaalamgaa vundadamvalla ventrukalu venakku vellinattu kanipistunnaayi. buggalu nunnagaa, nallati isuka dibballa vunnayi. chaatiimeedi ventrukalu inka lethagaane vunnayi. noonuugu meesaalu athani vayasunu maro rendellu taggistunnaayi. atanu oka konamlo andamgaanuu, maro konamlo vikaaramgaanuu kanipistaadu. andaanikee, vikaaraanikii madhya vunna teda anta takkuva anipistundi evarikainaa atanni chuste. atanu trouser vesukovadam kaasta ebbettugaanu vundi. veedhilo atanu velutunte evaro kottavyakti ani andaruu atanni vintagaa chusaru. kondaru dayatalachi kukkalni tarimina, avi velladam ledu. atanu atuu, itoo chudakunda nerugaa gudi daggaraku vellaadu. veedhi akkada mugustundi. aa pakka polalunnayi.